गंदे पानी, सीवरेज, स्ट्रीट लाइट सड़कों की समस्या उठाई
सेक्टर-12स्थित लघु सचिवालय में डीसी समीर पाल सरो की अध्यक्षता में उद्योगों से संबंधित जिला स्तरीय ग्रीवांस कमेटी की बैठक हुई। इसमें औद्योगिक संगठनों के प्रतिनिधियों ने विभिन्न समस्याओं से अवगत कराया। जिन्हें हल करने के आदेश डीसी ने संबंधित विभाग के अधिकारियों को दिए।
फरीदाबाद इंडस्ट्रीज एसोसिएशन के निदेशक रिटायर्ड कर्नल एस कपूर ने सेक्टर-58 में पड़े खाली प्लाट में जमा पानी की समस्या से अवगत कराया। डीसी ने एसडीएम बल्लभगढ़, संपदा अधिकारी एचएसआईआईडीसी और ज्वाइंट कमिश्नर एमसीएफ की एक कमेटी का गठन करने के आदेश दिए। जो इस समस्या के समाधान के अतिरिक्त सेक्टर-59 की सीवरेज लाइन का भी निरीक्षण कर रिपोर्ट प्रस्तुत करेगी। डीएलफ इण्डस्ट्रियल एसोसिएशन की ओर से उनके क्षेत्र में इंटरनल कनेक्टीविटी, फुटपाथ, बिजली के खंभे, सीमेंटेड सड़कें और निर्माण कार्य के बारे में रखी समस्याओं पर एचएसआईआईडीसी के सम्पदा अधिकारी विकास चौधरी ने बताया कि सरकार ने 134 करोड़ रुपए चार सेक्टर जिसमें सेक्टर-24, 25, डीएलएफ सेक्टर-32 एनआईटी इंडस्ट्रियल एरिए को नया रूप देने के लिए दिए हैं। इसके अंतर्गत संबंधित क्षेत्रों में नई सड़कों का निर्माण, नई सीवरेज लाइन, नई स्ट्रीट लाइट लगाने जैसे विकास कार्य कराने का प्रावधान है। बैठक में क्लीयरेंस से जुड़ी परिस्थितियों के संबंध में एचएसआईआईडीसी के सम्पदा अधिकारी ने बताया कि मुख्यमंत्री के मार्गदर्शन में पिछले साल 7 8 मार्च को गुड़गांव में आयोजित की गई हैपनिंग हरियाणा ग्लोबल इंनवेस्टर स्मिट के फलस्वरूप प्रदेश के भावी औद्योगिक एवं व्यावसायिक विकास के उद्देश्य से करोड़ों रुपए के निवेश से जुड़े एमओयू पर हस्ताक्षर किए गए थे। जिसके अन्तर्गत आईएमटी फरीदाबाद क्षेत्र में लगाए जाने वाले बड़े उद्योगों से संबंधित 31 एमओयू भी शामिल हैं। इनमें से 20 उद्योगों को स्थापित करने से संबंधित पूरी प्रक्रिया अमल में लाई जा चुकी है। शेष 11 के संबंध में भी अलाटमेंट का संबंधित कार्य तेजी से प्रगति पर है। डीसी ने समस्त प्रक्रिया को शीघ्र एवं सुचारू रूप से करवाने बारे भी संबंधित विभागों के अधिकारियों को आवश्यक दिशा-निर्देश दिए। बैठक में डीएलएफ इंडस्ट्रीज एसोसिएशन, फरीदाबाद इंडस्ट्रीज एसोसिएशन, एस्काॅर्ट्स लिमटेड, फरीदाबाद स्माॅल इंडस्ट्रीज एसोसिएशन आदि के पदाधिकारी मौजूद थे।
फरीदाबाद. उद्योगपतियोंकी बैठक को संबोधित करते डीसी समीर पाल सरो।
hin_Deva hin_Deva hin_Deva hin_Deva